# PARADIGME

## Den uafhængige revisors erklæring

Til ledelsen på [Institutionens navn] og Slots- og Kulturstyrelsen

Konklusion

Vi har revideret [Institutionens navn]s (CVR-nr. 12345678) medfølgende billetsalgsopgørelse for formidlingsordningen for tilskudsperioden 1. juli 20XX – 30. juni 20YY, der udviser et tilskudsgrundlag på zzz.zzz kr. Billetsalgsopgørelsen for formidlingsordningen er udarbejdet af ledelsen i [Institutionens navn] og opstillet i overensstemmelse med de principper, der er anført i Slots- og Kulturstyrelsens tilsagnsbrev af [dato] samt Slots- og Kulturstyrelsens vejledning af 2. januar 2020 for formidlingsordningens pulje 2.

Det er vores opfattelse, at den medfølgende billetsalgsopgørelse for formidlingsordningen for tilskudsperioden 1. juli 20XX – 30. juni 20YY, der udviser et tilskudsgrundlag på zzz.zzz kr. i alle væsentlige henseender er udarbejdet i overensstemmelse med de principper, der er anført i Slots- og Kulturstyrelsens tilsagnsbrev af [dato] samt Slots- og Kulturstyrelsens vejledning af 2. januar 2020 for formidlingsordningens pulje 2 og at billetsalgsopgørelsen giver et retvisende billede af de af [Institutionens navn] udmøntede publikumsrabatter/rabatordninger i tilskudsperioden 1. juli 20XX – 30. juni 20YY.

Grundlag for konklusionen

Vi har udført vores revision i overensstemmelse med de internationale standarder om revision og de yderligere krav, der er gældende i Danmark, samt § 19 i bekendtgørelse nr. 1098 af 26. oktober 2019 om formidlingstilskud til nedbringelse af billetpriser og Slots- og Kulturstyrelsens vejledning af 2. januar 2020 for formidlingsordningens pulje 2. Vores ansvar ifølge disse standarder og krav mv. er nærmere beskrevet i erklæringens afsnit ”Revisors ansvar for revisionen af billetsalgsopgørelsen”. Vi er uafhængige af institutionen/foreningen i overensstemmelse med internationale etiske regler for revisorer (IESBA’s Etiske regler) og de yderligere krav, der er gældende i Danmark, ligesom vi har opfyldt vores øvrige etiske forpligtelser i henhold til disse regler og krav. Det er vores opfattelse, at det opnåede revisionsbevis er tilstrækkeligt og egnet som grundlag for vores konklusion.

**Ledelsens ansvar for opgørelsen**

Ledelsen har ansvaret for udarbejdelsen af billetsalgsopgørelsen for formidlingsordningen for tilskudsperioden 1. juli 20XX – 30. juni 20YY i overensstemmelse med Slots- og Kulturstyrelsens tilsagnsbrev af [dato] samt Slots- og Kulturstyrelsens vejledning af 2. januar 2020 for formidlingsordningens pulje 2. Ledelsen har endvidere ansvaret for den interne kontrol, som ledelsen anser for nødvendig for at udarbejde en billetsalgsopgørelse uden væsentlig fejlinformation, uanset om denne skyldes besvigelser eller fejl.

**Revisors ansvar for revisionen af billetsalgsopgørelsen**

Vores mål er at opnå høj grad af sikkerhed for, om billetsalgsopgørelsen som helhed er uden væsentlig fejlinformation, uanset om denne skyldes besvigelser eller fejl, og at afgive en revisorerklæring med en konklusion. Høj grad af sikkerhed er et højt niveau af sikkerhed, men ikke en garanti for, at en revision, der udføres i overensstemmelse med de internationale standarder om revision og de yderligere krav, der er gældende i Danmark, altid vil afdække væsentlig fejlinformation, når sådan findes. Fejlinformationer kan opstå som følge af besvigelser eller fejl og kan betragtes som væsentlige, hvis det med rimelighed kan forventes, at de enkeltvis eller samlet har indflydelse på de økonomiske beslutninger, som regnskabsbrugerne træffer på baggrund af regnskabet.

Som led i en revision, der udføres i overensstemmelse med de internationale standarder om revision og de yderligere krav, der er gældende i Danmark, foretager vi faglige vurderinger og opretholder professionel skepsis under revisionen. Herudover:

* Identificerer og vurderer vi risikoen for væsentlig fejlinformation i opgørelsen, uanset om denne skyldes besvigelser eller fejl, udformer og udfører vi revisionshandlinger som reaktion på disse risici samt opnår revisionsbevis, der er tilstrækkeligt og egnet til at danne grundlag for vores konklusion. Risikoen for ikke at opdage væsentlig fejlinformation forårsaget af besvigelser er højere end ved fejlinformation forårsaget af fejl, idet besvigelser kan omfatte sammensværgelser, dokumentfalsk, bevidste udeladelser, vildledning og tilsidesættelse af intern kontrol.
* Opnår vi forståelse af den interne kontrol med relevans for revisionen for at kunne udforme revisionshandlinger, der er passende efter omstændighederne, men ikke for at kunne udtrykke en konklusion om effektiviteten af selskabets interne kontrol.
* Tager vi stilling til, om den regnskabspraksis, som er anvendt af ledelsen, er passende, samt om de regnskabsmæssige skøn og tilknyttede oplysninger, som ledelsen har udarbejdet, er rimelige.

Vi kommunikerer med den øverste ledelse om blandt andet det planlagte omfang og den tidsmæssige placering af revisionen samt betydelige revisionsmæssige observationer, herunder eventuelle betydelige mangler i intern kontrol, som vi identificerer under revisionen.

[Dato]

[Revisionsselskabets navn]

[sign]

### PARADIGME

**Ledelseserklæring**

Vi har som ledelse for [Institutionens navn] udarbejdet den medfølgende billetsalgsopgørelse for formidlingsordningen for tilskudsperioden 1. juli 20XX – 30. juni 20YY i overensstemmelse med Slots- og Kulturstyrelsens tilsagnsbrev af [dato] samt Slots- og Kulturstyrelsens vejledning af 2. januar 2020 for formidlingsordningens pulje 2.

Vi bekræfter, at den medfølgende billetsalgsopgørelse m.v. for formidlingsordningen (Slots- og Kulturstyrelsens j.nr. FTF20.20XX-YYYY) med et samlet anvendt formidlingstilskud for teatersæson 1. juli 20XX – 30. juni 20YY på kr. zzz.zzz er retvisende og i overensstemmelse med regnskabet for 20XX/YY for [Institutionens navn].

Vi bekræfter desuden, at antallet af billetter solgt med rabat til børn og unge under 25 år samt billetter solgt under øvrige rabatformer er i overensstemmelse med regnskabet for [Institutionens navn] og at de solgte billetter med rabat opfylder kravene til minimumspris og minimumsrabat, jf. § 11 stk. 1 og stk. 4, nr. 1 og 2 i bekendtgørelse nr. 1098 af 26. oktober 2019 om formidlingstilskud til nedbringelse af billetpriser.

[Dato]

[Institutionens navn]

[Navn(e)/underskrift(er)]